Skei Grande er Twitter-dronningen
Med 1399 utsendte twittermeldinger 24 timer før 2012 går mot slutten, er Venstre-leder Trine Skei Grande den klart mest aktive twitreren blant partilederne på Stortinget. Det viser en gjennomgang VG Nett har gjort ved hjelp av nettstedet Twitonomy. Ifølge statistikken er det også Skei Grande som er flinkest til å delta i samtale med andre Twitter-brukere - 85 prosent av meldingene hennes er svar til andre. - Jeg bruker mye tid på å svare. Helt egoistisk så gjør jeg det fordi det gjør det morsommere å være politiker. Kampanje fra de andre partiene er ikke så morsomt, men jeg liker å diskutere med folk og høre hva de mener, sier Skei Grande til VG Nett. - Har innspill i sosiale medier fått deg til å endre standpunkt i en sak?Bak Skei Grande - som hun selv klarer å gjette - følger SV-leder Audun Lysbakken med 1096 tweets. Deretter følger Høyre-leder Erna Solberg med 924 meldinger så langt i 2012. Også Solberg er flink til å delta i samtale med andre - 75 prosent av hennes meldinger er sendt som svar. For Lysbakken er andelen 43 prosent. De resterende partilederne er derimot langt mindre aktive på nettsamfunnet. Statsminister Jens Stoltenberg har sendt 298 meldinger i løpet av året, Sp-leder Liv Signe Navarsete har sendt 179 og KrF-leder Knut Arild Hareide har sendt 157. Siv Jensen bunner lista med bare 68 meldinger i løpet av året. For henne er det et bevisst valg.- Jeg synes Facebook er morsomt og viktig. Jeg får positive og negative tilbakemeldinger, innspill og tips. Derfor har jeg valgt å være veldig aktiv der, sier Jensen.Professor Alf Steinar Sætre mener både Stoltenberg og de andre lite aktive partilederne bør bidra mer på nettsamfunnet. Han er professor ved Institutt for industriell økonomi og teknologiledelse på NTNU jobber blant med sosiale medier i organisasjoner. - Hvis man er så passiv at man sender mindre enn 100 meldinger i året, så kan det faktisk være en ulempe å være på Twitter. Det er greit nok for fagpersoner, men for partiledere som skal skape engasjement, er det ikke nok. Da vil jeg påstå at det er bedre å starte en blogg, sier han. - Tror du det er tilfeldig at Trine Skei Grande er den som twitret mest? - Nei, det tror jeg ikke. Jeg tror det handler om å ha gode medierådgivere, og jeg tror det kan ha en effekt på velgerne. Selv om han ikke har mest aktiv, har Jens Stoltenberg soleklart flest følgere i sosiale medier - faktisk har han flere følgere på Twitter enn SV hadde velgere ved forrige stortingsvalg, med 182.241 følgere. Det er ikke så rart når han har vært statsminister i syv år, mener Sætre. Han mener både Stoltenberg og de andre partilederne har mye å hente på å være mer aktive på Twitter. - Man når litt andre målgrupper enn man gjør ved hjelp av mer tradisjonelle medier. Det er en av de viktigste fordelene, sier han. PS! Gjennomgangen ble gjort 30. desember 2012, kl.22. Noen partiledere twitrer kanskje et par hilsener om Godt nytt åt før året er omme.
Venstre-leder Trine Skei Grande er flinkest til å kommunisere med følgerne sine på Twitter. Men det flest som følger med på statsministeren.